31997D0480
L 207/1
JURNALUL OFÍCIAL AL UNIUNII EUROPENE
DECIZIA COMISIEI
din 1 iulie 1997
de modificare a Deciziei 97/252/CE a Comisiei de stabilire a unor liste provizorii ale unităților din țările terțe din care statele membre autorizează importurile de lapte și produse lactate destinate consumului uman
(Text cu relevanță pentru SEE)
(97/480/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a unor liste provizorii de unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), modificată utima dată de Decizia 97/34/CE a Consiliului (2), în special articolul 2 alineatul (1) și articolul 7,
întrucât Decizia 95/340/CEE a Comisiei (3), modificată ultima dată de Decizia 96/584/CE (4), stabilește o listă de țări terțe din care statele membre autorizează importurile de lapte și produse lactate;
întrucât normele de sănătate animală și de certificare veterinară aplicabile importurilor de lapte și produse lactate din țările care figurează pe respectiva listă au fost stabilite de Decizia 95/343/CEE a Comisiei (5), modificată ultima dată de Decizia 97/115/CE (6);
întrucât Decizia 97/252/CE a Comisiei (7) stabilește liste provizorii de unități de producție din țările terțe din care statele membre autorizează importurile de lapte și produse lactate destinate consumului uman;
întrucât Comisia a primit de la Canada și Israel liste cu unități de producție, precum și garanții că respectivele unități respectă toate normele de sănătate comunitare și că, în cazul în care una dintre ele nu le-ar respecta, exporturile sale către Comunitatea Europeană sunt suspendate;
întrucât Decizia 97/299/CE a Comisiei (8) stabilește o listă cu unități din Republica Cehă;
întrucât Argentina, Australia, Noua Zeelandă și Elveția au modificat listele de unități din Decizia 97/252/CE; întrucât trebuie deci publicate respectivele modificări;
întrucât Comisia nu a fost în măsură să verifice, în țările terțe ale căror unități nu apar în Decizia 97/252/CE, conformitatea unităților lor de producție cu normele comunitare și nici valabilitatea garanțiilor oferite de autoritățile competente, în special prin intermediul inspecțiilor inopinate; întrucât trebuie, în consecință, prelungită perioada prevăzută în acest sens;
întrucât trebuie asigurată consecvența deciziilor care stabilesc liste de unități; întrucât se impune, așadar, modificarea Deciziei 97/252/CE;
întrucât măsurile prevăzute de prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
(1) La articolul 1 alineatul (1) din Decizia 97/252/CE, după cuvântul „unitățile” se inserează cuvintele „din țările terțe”.
(2) Articolul 1 alineatul (2) din Decizia 97/252/CE se înlocuiește cu următorul text:
„Statele membre pot autoriza, până la 1 ianuarie 1998, importurile de lapte și produse lactate din unități din țări terțe care nu apar în lista din anexă”.
Articolul 2
(1) Anexa la Decizia 97/252/CE este completată cu anexa I la prezenta decizie pentru Canada și Israel.
(2) Anexa la Decizia 97/252/CE este înlocuită cu anexa II la prezenta decizie pentru Argentina, Australia, Noua Zeelandă și Elveția.
Articolul 3
Prezenta decizie se adresează statelor membre.
Adoptată la Bruxelles, 1 iulie 1997.